අධික වර්ෂාව සහ අයහපත් කාලගුණ තත්ත්වය හේතුවෙන් පස් කඳු කඩාවැටීමේ සහ නායයෑමේ අවදානමක් පැවතීම හේතුවෙනුයි මෙම කොටස අද අලූයම වසා දැමුණේ.කෙසේ වෙතත් මේ වනවිට ප්‍රදේශයට වැසි ලැබීමේ අඩුවක් දක්නට ලැබෙන බැවින් දක්ෂිණ අධිවේගී මාර්ගය කොක්මාදූව පිවිසුමෙන් යළි විවෘත කරනු ලැබූ බවයි අධිවේගී  මාර්ගයේ පාලනාධිකාරිය සඳහන් කළේ.දක්ෂිණ අධිවේගී මාර්ගය අදාල පිවිසුමෙන් වසා දැමීම සම්බන්ධයෙන් ජනතාව දැනුවත් කරන බවයි ජාතික ගොඩනැගිලි පර්යේෂණ සංවිධානයේ නායයෑම් සේවා අධ්‍යයන අංශයේ ප්‍රධානී ආර්.එම්.එස්. බණ්ඩාර කියා සිටියේ.මේ අතර, දක්ෂිණ අධිවේගී මාර්ගයේ ඉමදුව - කොක්මාදූව 114 කණුව ආසන්නයේ ඇති වී තිබෙන මෙම නායයාමේ අවදානම් තත්ත්වය නිසා ඒ අවට ප්‍රදේශවාසීන් ද පීඩාවට ලක්ව සිටිනවා.